cyanic-selkie/wikianc huggingface dataset:
বউ শাশুড়ীর যুদ্ধ
সঙ্গীত
চলচ্চিত্রটির সুর করেছেন আহমেদ ইমতিয়াজ বুলবুল ও আনোয়ার পারভেজ এবং সঙ্গীতায়োজন করেছেন ইমন সাহা। গীত রচনা করেছেন গাজী মাজহারুল আনোয়ার, মনিরুজ্জামান মনির ও আহমেদ ইমতিয়াজ বুলবুল। গানে কণ্ঠ দিয়েছেন কনকচাঁপা, এন্ড্রু কিশোর, সামিনা চৌধুরী, ও বেবী নাজনীন।
পরিবেশ (বায়োফিজিক্যাল)
পরিবেশ শব্দটির উৎপত্তি জার্মান শব্দ environ থেকে, যার অর্থ en অর্থে in অর্থাৎ মধ্যে এবং viron অর্থে circuit অর্থাৎ পরিবেষ্টন। অর্থাৎ পরিবেশ বলতে পরিবেষ্টনকারী পারিপার্শ্বিক অবস্থাকে বোঝায়। বায়োফিজিক্যাল পরিবেশ হচ্ছে কোনো সজীব উপাদানকে ঘিরে সজীব এবং নির্জীব উপাদান বা পপুলেশনের উপস্থিতি। সুতরাং উপাদানগুলোর টিকে থাকা, উন্নতি সাধন এবং বিবর্তনের উপর প্রভাব বিস্তার করে এমন সকল জিনিসই বায়োফিজিক্যাল পরিবেশের অন্তর্ভুক্ত। বায়োফিজিক্যাল পরিবেশ আণুবীক্ষণিক থেকে বৈশ্বিক মাপকাঠিতে বিভিন্ন ধরনের হতে পারে। এটা নিজ বৈশিষ্ট্যের ভিত্তিতেও বিভক্ত হতে পারে। উদাহরণস্বরুপ সামুদ্রিক পরিবেশ, বায়ুমন্ডল এবং স্থলজ পরিবেশ অন্তর্ভুক্ত করা যায় । বায়োফিজিক্যাল পরিবেশের সংখ্যা অগণিত, বলতে গেলে প্রত্যেকটি সজীব উপাদানেরই নিজস্ব পরিবেশ রয়েছে। বায়োফিজিক্যাল পরিবেশের সংক্ষিপ্ত রূপ হিসেবে কখনো কখনো পরিবেশ পরিভাষাটি ব্যবহৃত হয়, যেমনঃ যুক্তরাজ্যের পরিবেশ সংস্থা। পরিবেশ কথাটি মানবিক সম্পর্কের কিছু ক্ষেত্রে বৈশ্বিক পরিবেশের প্রতিনিধিত্ব করে।
জীব-পরিবেশ মিথস্ক্রিয়া
বেঁচে থাকা সকল জীবকে অবশ্যই নিজেদের পরিবেশের পরিস্থিতির সাথে খাপ খাইয়ে নিতে হয়েছে। তাপমাত্রা, আলো, আর্দ্রতা, মাটির পুষ্টি উপাদান ইত্যাদি সকলেই যেকোনো পরিবেশে যেকোনো প্রজাতিকে প্রভাবিত করে।  জীবন শুধু পরিস্থিতি অনুযায়ী বিভিন্ন রূপে পরিমার্জিত হয়। আমাদের গ্রহের ইতিহাসে কিছু দীর্ঘমেয়াদী পরিবর্তন বেশ গুরুত্ব বহন করে- যেমন বায়ুমন্ডলে অক্সিজেন নিগম। প্রকৃয়াটি অক্সিজেন নিরপেক্ষ আণুবীক্ষণিক জীবের  মাধ্যমে কার্বন ডাই অক্সাইডের ভাঙনের মাধ্যমে সংঘটিত হয়। আণুবীক্ষণিক জীবগুলো তাদের বিপাকে কার্বন ব্যবহার করে এবং অক্সিজেনকে বায়ুমন্ডলে  মুক্ত করে দেয়। এই মহা অক্সিজেনিকরণ  ঘটনাটি অক্সিজেন নির্ভর উদ্ভিদ ও প্রাণীর উন্মেষ ঘটায়। অন্যান্য মিথস্ক্রিয়াগুলো আরো তাৎক্ষণিক এবং সরল, যেমন সংলগ্ন বিরান অঞ্চলের তুলনায় তাপমাত্রা চক্রের উপর বনাঞ্চলের মৃদুকরণ প্রভাব।
সম্পর্কিত গবেষণা
থাম্ব|পাবলিক পার্কের ইকসিস্টেমে কখনো দেখা যায় যে, মানুষ বন্যপ্রাণীদেরকে খাওয়াচ্ছে। পরিবেশ বিজ্ঞান হচ্ছে বায়োফিজিক্যাল পরিবেশের অভ্যন্তরীণ মিথস্ক্রিয়া বিষয়ক অধ্যয়ন। এই বৈজ্ঞানিক বিষয়ের একটি অংশ হচ্ছে পরিবেশের উপর মানুষের প্রভাব সংক্রান্ত অনুসন্ধান। জীববিজ্ঞানের একটি শাখা এবং পরিবেশ বিজ্ঞানের অংশ ইকোলজিকে মাঝে মাঝে মানব-প্রবৃত্ত প্রভাব বলে ভুল করা হয়। পরিবেশ বিষয়ক অধ্যয়ন একটি বৃহত্তর একাডেমিক বিভাগ, যা পরিবেশের সাথে মানুষের মিথস্ক্রিয়া সংক্রান্ত নিয়মানুগ ও প্রণালীবদ্ধ অধ্যয়ন করে। এটি অধ্যয়নের একটি বড় ক্ষেত্র, যাতে প্রাকৃতিক পরিবেশ, নির্মিত পরিবেশ এবং সামাজিক পরিবেশ অন্তর্ভুক্ত।
পরিবেশবাদ একটি বিস্তৃত সামাজিক এবং দার্শনিক আন্দোলন, যার একটি বড় অংশ বায়োফিজিক্যাল পরিবেশের উপর মানুষের খারাপ প্রভাব হ্রাস এবং ক্ষতিপুরণের চেষ্টা করে। পরিবেশবিদদের উদ্বেগের বিষয়গুলো সচরাচর প্রাকৃতিক পরিবেশের সাথে সম্পর্কিত, সাথে আরো গুরুত্বপূর্ণ হচ্ছে জলবায়ূ পরিবর্তন, প্রজাতি বিলুপ্তি, দূষণ এবং পূর্ণবিকশিত বনাঞ্চল ধ্বংস।
সম্পর্কিত একটি গবেষণায় বায়োফিজিক্যাল পরিবেশের অধ্যয়নে ভূতাত্ত্বিক তথ্যবিজ্ঞান অন্তর্ভুক্ত হয়েছে।
সংস্করণ
Miller, G. Tyler (1995). Environmental science. California: Wadsworth. ISBN 0-534-21588-2. McCallum, Malcolm L.; Gwendolynn W. Bury. "Google search patterns suggest declining interest in the environment". Biodiversity and Conservation. doi:10.1007/s10531-013-0476-6.
মসজিদে হারাম
বর্তমানে (২০২২ সালের এপ্রিল মাস) মসজিদটি পৃথিবীর বৃহত্তম মসজিদ এবং অষ্টম বৃহত্তম স্থাপনা হিসেবে অক্ষত রয়েছে। কয়েক বছরে এটির গুরুত্বপূর্ণ মেরামত এবং বর্ধন করা হয়। মসজিদটি বিভিন্ন সময়ে বিভিন্ন সুলতান, খলিফা, এবং রাজাদের নিয়ন্ত্রণে ছিল এবং বর্তমানে সৌদি আরবের রাজার নিয়ন্ত্রণে আছে, যাকে খাদেমুল হারামাইন শরিফাইন পদবী প্রদান করা হয়েছে।
ইতিহাস
সবচেয়ে পুরানো মসজিদ হিসেবে মসজিদটির সাথে মাসাওয়া এর ইরিত্রিয়া শহরের মসজিদ আস-সাহাবা এবং মাদিনার কুবা শহরের মসজিদে কুবা এর সাথে তুলনা করা হয়। যে বিশেষজ্ঞরা ইসলামী ঐতিহ্য এবং কুরআন আলোচনা করেন তাদের মতে, ইসলাম বলে যে, মুহাম্মদের পূর্বেই ইসলাম এর আবির্ভাব ঘটে এবং ইব্রাহিম এর মতো পূর্ববর্তী নবীদের কথা ইসলামে উল্লেখ করা হয়।    মুসলিমদের মতে, ইব্রাহিম মক্কায় কাবা এবং তার সাথে একটি উপাসনালয় তৈরি করেন, যা মুসলিমদের বিশ্বাস অনুযায়ী পৃথিবীর সর্বোপ্রথম মসজিদ।     অন্যান্য বিশেষজ্ঞদের মতে, ৭ শতকে মুহাম্মদের সময়ে ইসলামের আবির্ভাব হয় এবং তাই এই মসজিদটি সহ ইসলাম সম্পর্কিত সকল স্থাপনা সে সময়েই তৈরি হয়। সেই ক্ষেত্রে, মসজিদ আস-সাহাবা মসজিদ বা মসজিদে কুবা হচ্ছে ইসলামের ইতিহাসে সবচেয়ে পুরানো মসজিদ।
ইব্রাহিম এবং ইসমাইল এর সময়ে
কুরআনে উল্লেখ আছে যে, ইব্রাহিম এবং তার পুত্র, ইসমাইল মিলে একটি স্থাপনার ভিত্তি নির্মাণ করেন, যেটিকে বিশেষজ্ঞরা কাবা হিসেবে চিহ্নিত করেন। প্রভু ইব্রাহিমকে জমজম কুপের নিকটে আদমের তৈরি স্থাপনার সঠিক স্থানটি প্রদর্শন করেন এবং ইব্রাহিম ও ইসমাইল সেখানে কাবা নির্মাণের কাজ শুরু করেন। ইব্রাহিম এর কাবা নির্মাণ সম্পূর্ণ হলে, এক ফেরেশতা তার কাছে কালো পাথরটি (একটি স্বর্গীয় পাথর) নিয়ে আসে, যা নিকটবর্তী আবু কুবাইস পাহাড়ে পতিত হয়েছিল বলে কথিত আছে। ইসলামী বিশেষজ্ঞদের মতে, কালো পাথরই ইব্রাহিম এর প্রকৃত নির্মাণের একমাত্র অক্ষত অংশ।
কাবার পূর্ব কোণে কালো পাথরটি স্থাপন করার পর, ইব্রাহিম একটি বার্তা পান। এ বার্তায় মানুষ প্রভু তাকে মানবজাতির কাছে তীর্থযাত্রার স্থানটি ঘোষণা করতে বলেন, ফলে আরব এবং আরবের বাহিরে থেকে মানুষ উটের পিঠে বা পায়ে হেটে সেখানে করে।
মুহাম্মদ এর সময়ে
৬৩০ খ্রিষ্টাব্দে, আরবে মুহাম্মদ এর বিজয়ী হয়ে ফিরে আসার পর, তিনি কাবা এবং তার আশেপাশে থাকা মুর্তিগুলো ভেঙে ফেলেন, যা কুরআন অনুযায়ী ইব্রাহিম তার মাতৃভূমিতে করেছিলেন। এভাবে তিনি কাবার বহুঈশ্বরবাদী ব্যবহার বন্ধ করেন এবং সেখানে ও তার আশেপাশের স্থানে একেশ্বরবাদী শাসন করেন।
উমাইয়াদ এর সময়
৬৯২ সালে, আবদুল মালিক ইবনে মারওয়ান এর অধীনে মসজিদটির গুরুত্বপূর্ণ মেরামত করা হয়। এই মেরামতের অংশ হিসেবে মসজিদের বাহিরের ছাদ আরো উঁচু করা হয় এবং ছাদটি সাজানো হয়। এর পূর্বে মসজিদটি একটি ছোট একটি স্থান ছিল, যার কেন্দ্রে ছিল কাবা। ৮ শতকের মধ্যে প্রথম আল-ওয়ালিদ এর অধীনে মসজিদটির কাঠের স্তম্ভগুলোকে মার্বেলের স্তম্ভ দ্বারা প্রতিস্থাপিত করা হয়, মসজিদের এলাকা বৃদ্ধি করা হয় এবং মিনার নির্মাণ করা হয়।  মধ্যপ্রাচ্যে ইসলামের বিস্তারের কারণে তীর্থযাত্রীদের জন্য মসজিদটি পুনরায় সম্পূর্ণভাবে নির্মাণ করা প্রয়োজন হয়, যার অংশ হিসেবে আরো মার্বেল এবং আরো তিনটি মিনার যুক্ত করা হয়।
উসমানীয় সাম্রাজ্যে
১৫৭০ সালে, সুলতান দ্বিতীয় সেলিম তার প্রধান স্থপতি, মিমার সিনানকে মসজিদটির মেরামতের জন্য অর্থ প্রদান করেন। এই মেরামত কার্যক্রমে মসজিদটির সমতল ছাদটি গম্বুজ দ্বারা প্রতিস্থাপিত করা হয় এবং তার ভেতরে লীপি দিয়ে সাজানো হয় এবং সহায়ক স্তম্ভ যুক্ত করা হয়, যা বর্তমানে মসজিদটির সবচেয়ে পুরানো অংশ হিসেবে বিবেচিত। এগুলো স্থাপনাটির সবচেয়ে পুরানো অক্ষত বৈশিষ্ট্য হিসেবে অক্ষত আছে।
প্রথম সৌদি প্রসারণ
১৯৫৫ এবং ১৯৭৩ সালে, সৌদি রাজাদের অধীনে মসজিদটির প্রথম গুরুত্বপূর্ণ সংস্কার করা হয়। এই সংস্কারের অংশ হিসেবে আরও চারটি মিনার যুক্ত হয়, ছাদ পুনরায় সংস্কার করা হয় এবং মেঝে কৃত্রিম পাথর এবং মার্বেল দিয়ে প্রতিস্থাপিত করা হয়। আচ্ছাদন এবং সংযুক্তির মাধ্যমে মসজিদটিতে মাস’আ গ্যালারী অন্তর্ভূক্ত করা হয়। এই সংস্কারের সময়ে উসামীয় সাম্রাজ্যের তৈরি অনেক ঐতিহাসিক বৈশিষ্ট্য ধ্বংস করে ফেলা হয়।
১৯৭৯ সালের নভেম্বর মাসের ২০ তারিখে, কিছু চরমপন্থি জঙ্গি মসজিদটি দখল করে এবং সৌদি রাজবংশের পতনের দাবি করে। তারা মানুষকে জিন্মি করে এবং এ ঘটনায় শত শত মানুষ মৃত্যুবরণ করেন। মসজিদটিতে সহিংসতা নিষিদ্ধ থাকায় এটি ইসলামিক বিশ্বের জন্য একটি বড় ধাক্কা ছিল।
দ্বিতীয় সৌদি প্রসারণ
রাজা, ফাহাদ বিন আবদুল আজিজ এর অধীনে দ্বিতীয় সৌদি প্রসারণে মসজিদটিতে আরেকটি শাখা এবং মসজিদটির বাহিরে প্রার্থনা করার স্থান যুক্ত করা হয়। নতুন শাখাটিও ছিল প্রার্থনার জন্য এবং সেটি রাজা ফাহাদের প্রবেশদ্বারের মধ্য দিয়ে যায়। ১৯৮২-১৯৮৮ সালের মধ্যে এই সংস্কার করা হয়।
১৯৮৮-২০০৫ সালে, মসজিদটিতে আরো মিনার নির্মাণ করা হয় এবং মসজিদটির ভেতর ও সেটিকে ঘিরে আরো প্রার্থনার স্থান যুক্ত করা হয়, কিন্তু রাজার বাসস্থান একই সময়ে নির্মাণের কারণে মসজিদটি অবহেলার সম্মখীন হয়। মসজিদের এই সংস্কার আরাফাত, মিনা এবং মুজদালিফার মসজিদগুলোর সংস্কারের সাথে একই সময়ে সংঘটিত হয়। এই সংস্কারের অংশ হিসেবে আরো ১৮টি প্রবেশদ্বার নির্মান করা হয়। প্রতিটা প্রবেশদ্বারের সাথে সামঞ্জস্যপূর্ণ অবস্থানে ৩টি গম্বুজ এবং ৫০০টি মার্বেলের স্তম্ভ যুক্ত করা হয়। এই সংস্কারের অংশ হিসেবে উত্তপ্ত মেঝে, নিষ্কাশন ব্যবস্থা, শীতাতপ নিয়ন্ত্রণ এবং এসকেলেটর নির্মাণ করা হয়।
তৃতীয় সৌদি প্রসারণ
২০০৮ সালে, আবদুল্লাহ বিন আবদুল আজিজ এর অধীনে সোৗদি সরকার মসজিদটির প্রসারণের ঘোষণা দেয়, যে ঘোষণা অনুসারে, মসজিদটির উত্তর এবং উত্তর-পশ্চিমে ৩,০০,০০০ (৩,২০০,০০০ বর্গফুট) বর্গমিটার এলাকা বর্ধন করা হবে। সেই সময়ে মসজিদটি মোট ৩,৫৬,৮০০ (৩,৮৪১,৪০০ বর্গফুট) বর্গমিটার এলাকা জুড়ে ছিল। প্রকল্পটির জন্য ৪০ মিলিয়ন রিয়াল (১০.৬ বিলিয়ন মার্কিন ডলার) বরাদ্দ করা হবে।
২০১১ সালের আগস্ট মাসে রাজা, আবদুল্লাহ এর অধীনে সৌদি সরকার প্রকল্পটির আরো বিস্তারিত ঘোষণা করে। এই ঘোষণা বিস্তারিত অনুযায়ী, মসজিদটি ৪০০,০০০ বর্গমিটার (৪,৩০০,০০০ বর্গফুট) এলাকা নিয়ে অবস্থান করবে এবং ১.২ মিলিয়ন প্রার্থনাকারী সেখানে প্রার্থনা করতে পারবে, স্থাপনাটির উত্তরদিকে বহু পর্যায়িক বিস্তার করা হবে, নতুন সিড়ি এবং টানেল, রাজা আবদুল্লাহ এর নামে একটি প্রবেশদ্বার এবং দুটি মিনার নির্মাণ করা হবে, ফলে মিনার সংখ্যা হবে মোট ১১টি। কাবা প্রদক্ষিণের স্থানটি আরো বর্ধিত করা হবে এবং সকল বদ্ধ স্থানে শীতাতপ নিয়ন্ত্রণের ব্যবস্থা করা হবে। এই প্রসারণ বাস্তবায়িত হওয়ার পর, মসজিদের ধারণ ক্ষমতা ৭৭০,০০০ জন থেকে ২.৫ মিলিয়ন প্রার্থনাকারীতে পরিণত হবে। ২০১৫ সালের, জুলাই মাসে পরবর্তী রাজা, সালমান বিন আবদুল আজিজ তার প্রসারণের অংশ হিসেবে ৪৫৬,০০০ বর্গমিটার এলাকা জুড়ে (৪,৯১০,০০০) ৫টি বড় প্রকল্প শুরু করেন। সৌদি বিনলাদেন গ্রুপ প্রকল্পটি পরিচালনা করে। ২০১২ সালে, ৬০১ মিটার উঁচু মক্কা রোয়াল ক্লোক টাউয়ার এর সাথে আবরাজ আল-বাইত ভবনটি নির্মাণ করা হয়।
২০১৫ সালের সেপ্টেম্বর মাসের ১১ তারিখে, মক্কায় একটি ক্রেন ভেঙে পরলে কমপক্ষে ১১১ জন নিহত এবং ৩৮৪ আহত হন।    এই দুর্ঘটনার পর নির্মাণ কাজটি বাতিল করা হয় এবং ২০১০ এর দশকের উচ্চ তেল সরবরাহের সময়ে অর্থনৈতিক কারণে নির্মাণ কাজটি স্থগিত থাকে। তবে ২ বছর পরে, ২০১৭ সালে নির্মাণ কাজটি আবার চালু করা হয়।
২০২০ সালের মার্চ মাসের ৫ তারিখ থেকে, মসজিদটি রাতে বন্ধ করে দেওয়া হতো এবং উম্মাহ বাতিল করে দেওয়া হয়। ২০২০ সালের অক্টোবর মাসের ৪ তারিখে, ধীরে ধীরে উম্মাহর প্রথম পর্যায় চালু করার মাধ্যমে উম্মাহ এর কার্যক্রম পুনরায় শুরু করা হয়, যাতে শুধু সৌদি আরবের নাগরিক এবং ৩০ শতাংশ প্রবাসীদের অংশগ্রহণ করতে দেওয়া হয়।
সাবেক ইমাম
ইমাম:
মুসলিমদের তীর্থযাত্রা
মসজিদটি জ্বিলহজ্জ মাসে মুসলিমদের হজ্জ এবং বছরের যেকোনো সময়ে উমরাহ পালনের একটি তীর্থস্থান। হজ্জ ইসলামের একটি ভিত্তি এবং সামর্থ্যবানদের জন্য বাধ্যতামূলক। সম্প্রতিক সময়ে প্রতি বছর প্রায় ৫ মিলিয়ন মুসলিম হজ্জ পালন করতে আসেন।
ঐতিহ্যবাহী স্থানের ধ্বংস
মক্কা এবং মসজিদটির প্রসারণ প্রকল্পে পুরানো ইসলামিক ঐতিহ্য ধ্বংস হয়ে গেছে বলে বিতর্ক রয়েছে। প্রসারণের জন্য স্থান বর্ধিত করার উদ্দেশ্যে অনেক প্রাচীন স্থাপনা ধ্বংস করা হয়, যার কয়েকটি ছিল কয়েক হাজার বছরের পুরানো। যেমণ:
শাহ মোহাম্মদ ফারুক
ড: শাহ মোহাম্মাদ ফারুক একজন বাংলাদেশী বিজ্ঞানী এবং অধ্যাপক। তিনি কলেরার জীবাণু ভিব্রিও কলেরীর একজন অগ্রগণ্য গবেষক। তিনি খাদ্যবাহিত ও পানিবাহিত রোগসৃষ্টিকারী ব্যাক্টেরিয়া নিয়ে গবেষণা করেন। বর্তমানে তিনি Independent University, Bangladesh (IUB) এর School of Environment and Life Sciences এর ডীন। তিনি The World Academy of Sciences (TWAS) এবং  বাংলাদেশ বিজ্ঞান একাডেমি এর একজন ফেলো।
শৈশব
শাহ মোহাম্মদ ফারুক ১৯৫৬ সালে যশোর জেলা য় জন্মগ্রহণ করেন।
শিক্ষাজীবন
তিনি যশোর জিলা স্কুল ও ঝিনাইদহ ক্যাডেট কলেজে পড়াশোনা করেন। তিনি ঢাকা বিশ্ববিদ্যালয় এর প্রাণরসায়ন ও অণুপ্রাণবিজ্ঞান বিভাগ থেকে ১৯৭৮ সালে বিএসসি ও ১৯৭৯ সালে এমএসসি ডিগ্রি অর্জন করেন। তিনি ১৯৮৮ সালে যুক্তরাজ্যের রিডিং বিশ্ববিদ্যালয় থেকে ডক্টরেট ডিগ্রি অর্জন করেন।
এ কে এম ফজলুল হক (শেরপুরের রাজনীতিবিদ)
জন্ম ও প্রাথমিক জীবন
এ কে এম ফজলুল হক ১৯৪৯ সালের ১৬ জানুয়ারি জন্মগ্রহণ করেন। তার জন্মস্থল শেরপুর জেলায়। তার ডাক নাম "চান"।
শিক্ষা জীবন
এ কে এম ফজলুল হক বিএসসি ইঞ্জিনিয়ারিং ডিগ্রী অর্জন করেন।
কর্মজীবন
পেশাগত জীবনে তিনি একজন ইঞ্জিনিয়ার ছিলেন। এছাড়া তিনি শেরপুর থেকে দুইবার নির্বাচিত একজন সাংসদ।
রাজনৈতিক জীবন
ছাত্র জীবন থেকেই তার রাজনীতিতে পদাচারণা শুরু। রাজনৈতিক জীবনে তিনি বাংলাদেশ আওয়ামী লীগের সাথে যুক্ত হন ও শেরপুর-৩ আসন থেকে সংসদ সদস্য নির্বাচিত হন। শেরপুর-৩ আসনটি শেরপুর জেলার শ্রীবর্দি উপজেলা ও ঝিনাইগাতি উপজেলা নিয়ে গঠিত। এছাড়া তিনি শেরপুর আওয়ামী লীগের অন্যতম সংগঠক।
সংসদ নির্বাচন
২০০৮ সালের জাতীয় সংসদ নির্বাচনে এ কে এম ফজলুল হক প্রথমবার সংসদ সদস্য নির্বাচিত হন। এরপর ২০১৪ সালের ১০ম জাতীয় সংসদ নির্বাচনে আবার তিনি সংসদ সদস্য নির্বাচিত হয়েছেন।
মিড ডে মিল
২০১৭ সালে এ কে এম ফজলুল হক শেরপুরের শ্রীবরদীতে মিড ডে মিল কর্মসূচীর উদবোধন করেন। শিক্ষার্থী ঝরে পড়া রোধ, বিদ্যালয়মুখী ও পাঠ উন্নতির লক্ষ্যে শেরপুরের উত্তর শ্রীবরদী সরকারি প্রাথমিক বিদ্যালয়ের প্রায় ১শ ১৫জন শিক্ষার্থীদের মাঝে মিড ডে মিল ও একটি করে টিফিন বক্স বিতরণ করা হয়।
সোই কাউবয়
ডান|থাম্ব| রাতের সোই কাউবয় ডান|থাম্ব| সন্ধ্যায় সোই কাউবয় সোই কাউবয় (ซอยคาวบอย,, ) থাইল্যান্ডের ব্যাংককের একটি ছোট (১৫০ মিটার দীর্ঘ) রাস্তা, যেখানে প্রায় ৪০টি, বেশিরভাগই গো-গো বার রয়েছে। এটি প্রধানত পর্যটক এবং প্রবাসীদের জন্য। সোই কাউবয় ব্যাঙ্ককের বিদেশী-ভিত্তিক বারগুলির তিনটি বৃহত্তম গোষ্ঠীর মধ্যে একটি রয়েছে, অন্য দুটি হল পতপং এবং সোই নানা তাই-এ।
উল্কাপিণ্ড
একটি উল্কাপিন্ড একটি বস্তু থেকে ধ্বংসাবশেষ একটি কঠিন টুকরা যা বাইরের স্থান থেকে উদ্ভূত, যেমন একটি ধূমকেতু, গ্রহাণু, বা উল্কা,  এবং একটি গ্রহ বা চাঁদের পৃষ্ঠায় পৌঁছানোর জন্য বায়ুমণ্ডলের মাধ্যমে উত্তরণে পর যে অংশটুকু থাকে।
বহিঃসংযোগ
Meteorite
রোমানিয়া জাতীয় ফুটবল দল
রোমানিয়া জাতীয় ফুটবল দল (Echipa națională de fotbal a României, Romania national football team) হচ্ছে আন্তর্জাতিক ফুটবলে রোমানিয়ার প্রতিনিধিত্বকারী পুরুষদের জাতীয় দল, যার সকল কার্যক্রম রোমানিয়ার ফুটবলের সর্বোচ্চ নিয়ন্ত্রক সংস্থা রোমানীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯২৩ সাল হতে ফুটবলের সর্বোচ্চ সংস্থা ফিফার এবং ১৯৫৫ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২২ সালের ৮ই জুন তারিখে, রোমানিয়া প্রথমবারের মতো আন্তর্জাতিক খেলায় অংশগ্রহণ করেছে; তৎকালীন যুগোস্লাভিয়ার বেলগ্রেডে অনুষ্ঠিত উক্ত ম্যাচে রোমানিয়া যুগোস্লাভিয়াকে ২–১ গোলের ব্যবধানে পরাজিত করেছে।
ত্রিকলরি নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় রোমানিয়ার রাজধানী বুখারেস্টে অবস্থিত। বর্তমানে এই দলের ম্যানেজারের দায়িত্ব পালন করছেন মিরেল রাদোই এবং অধিনায়কের দায়িত্ব পালন করছেন সাসসুওলোর রক্ষণভাগের খেলোয়াড় ভ্লাদ কিরিকেশ।
রোমানিয়া এপর্যন্ত ৭ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৯৪ ফিফা বিশ্বকাপের কোয়ার্টার-ফাইনালে পৌঁছানো, যেখানে তারা সুইডেনের এর সাথে ২–২ গোলে ড্র করার পর পেনাল্টিতে ৫–৪ গোলে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে রোমানিয়া এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০০০-এ কোয়ার্টার-ফাইনালে পৌঁছানো, যেখানে তারা ইতালির কাছে ২–০ গোলের ব্যবধানে পরাজিত হয়েছে।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯৭ সালের সেপ্টেম্বর মাসে প্রকাশিত র‌্যাঙ্কিংয়ে রোমানিয়া তাদের ইতিহাসে সর্বোচ্চ অবস্থান (৩য়) অর্জন করে এবং ২০১১ সালের ফেব্রুয়ারি মাসে প্রকাশিত র‌্যাঙ্কিংয়ে তারা ৫৭তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে রোমানিয়ার সর্বোচ্চ অবস্থান হচ্ছে ৫ম (যা তারা ১৯৯০ সালে অর্জন করেছিল) এবং সর্বনিম্ন অবস্থান হচ্ছে ৪৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
ক্লাইভ লয়েড
ক্লাইভ লয়েড (জন্ম: ৩১ আগস্ট ১৯৪৪) একজন গায়ানি-ব্রিটিশ প্রাক্তন ক্রিকেটার, যিনি ওয়েস্ট ইন্ডিজ ক্রিকেট দলের হয়ে খেলেছেন।। ১৯৭০-এর দশক ও ১৯৮০-এর দশকের ওয়েস্ট ইন্ডিজ দলের দলনেতা ছিলেন। ১৯৭৫ এবং ১৯৭৯ সালে তার নেতৃত্বে ওয়েস্ট ইন্ডিজ পরপর দুবার বিশ্বকাপ জয় করে। বর্তমানে আইসিসি’র প্রতিনিধি হিসেবে আন্তর্জাতিক ম্যাচগুলোতে ম্যাচ রেফারির দায়িত্ব পালন করেন।
২০০৯ সালে, লয়েড আইসিসি ক্রিকেট হল অফ ফেমে অন্তর্ভুক্ত হন। ক্রিকেটে সেবার জন্য তিনি ২০২০ নববর্ষের সম্মানে নাইট উপাধি পেয়েছেন।
ওয়েস্ট ইন্ডিজ ক্রিকেটের ইতিহাসে অন্যতম সফল স্পিন বোলার ল্যান্স গিবস সম্পর্কে তার কাকাতো ভাই। তার সাথেও একত্রে অনেকবার ওয়েস্ট ইন্ডিজের পক্ষে খেলেছেন তিনি। এছাড়াও লয়েড ইংলিশ ফুটবল ক্লাব এভারটন এফসির একজন ভক্ত।
জি পাঞ্জাব হরিয়ানা হিমাচল
জি পাঞ্জাব হরিয়ানা হিমাচল একটি ভারতীয় সংবাদভিত্তিক চ্যানেল, যা পাঞ্জাবি ভাষায় সম্প্রচার কার্যক্রম চালায়। চ্যানেলটি জি মিডিয়া কর্পোরেশনের মালিকানায় ২০০০ সালে আলফা পাঞ্জাবি নামে যাত্রা শুরু করলেও ২০০৮ সালে নাম পরিবর্তন করে জি পাঞ্জাবি রাখে এবং ২০১৩ সালে নাম পরিবর্তন করে বর্তমান নামটি রাখে।
পার্থানন
পার্থানন (গ্রীক: Παρθενώνας) প্রাক এথেন্সের আর্কোপলস  পাহাড়ের উপর দেবী অ্যাথিনা কে উৎসর্গ করে ডরিক রীতিতে নির্মিত একটি মন্দির।  এটি প্রাচীন গ্রিসের গনতন্ত্র এবং পাশ্চাত্য সভ্যতার প্রতীক।
পার্থেনন নিজেই এথেনার একটি পুরানো মন্দিরকে প্রতিস্থাপন করেছিল, যাকে ঐতিহাসিকরা প্রাক-পার্থানন বা পুরাতন পার্থনন বলে, এটি খ্রিস্টপূর্ব ৪৮০ খ্রিস্টাব্দে পার্সিয়ান আক্রমণে ধ্বংস হয়েছিল।বেশিরভাগ গ্রীক মন্দিরের মতো পার্থাননও শহরের কোষাগার হিসাবে ব্যবহার হতো।
৫ম শতাব্দীতে ফিদিয়াস নির্মিত মুর্তি অপসারন করা হয় এবং এটিকে একটি খ্রীষ্টিয়ান চার্চ হিসেবে পরিনত করা হয়। ৭ম শতকের দিকে আরো কিছু অভ্যন্তরীন স্থাপত্য কাজ করা হয়। অটোমান সাম্রাজ্য ১৪৫৮ সালে অ্যাক্রোপলিস দখল করে এবং পরে ১৪৬০ এর দশকের গোড়ার দিকে এটি মসজিদে পরিণত হয়েছিল। ২৬ সেপ্টেম্বর ১৬৮৭-এ অ্যাক্রোপলিস অবরোধের সময় ভিনিসিয়ান বোমা হামলায় ভবনের ভিতরে একটি অটোমান গোলাবারুদ ডাম্প জ্বালিয়ে দেওয়া হয়।  ফলস্বরূপ বিস্ফোরণ পার্থানন এবং তার ভাস্কর্যগুলিকে মারাত্মকভাবে ক্ষতিগ্রস্ত হয়। ১৮০০ থেকে ১৮০৩,  অ্যালগিনের সপ্তম টমাস ব্রুস অটোমান সাম্রাজ্যের তুর্কিদের অনুমতি নিয়ে বেঁচে থাকা কিছু ভাস্কর্য সরিয়ে দেয় যা এখন এলজিন মার্বেলস নামে পরিচিত।
বিবরণ
পার্থানন মন্দিরের নির্মাণ কাজ শুরু হয় 447 BC তে যখন অ্যাথিয়ান সম্রাজ্য ক্ষমতার শীর্ষে অবস্থান করছিল, এবং শেষ হয় 438 BC তে যদিও এর অভ্যন্তরিন সজ্জার কাজ 432 BC পর্যন্ত চলতে থাকে। পার্থানন মন্দির টি অত্যন্ত দৃঢ় ভৃত্তির উপর নির্মিত হওয়াই ১৬৮৭ খ্রিষ্টাব্দ পর্যন্ত এটি অটুট অবস্থায় দন্ডায়মান ছিল, কিন্তু ইহার অভন্তরস্থ বারুদাগারে অগ্নি সংক্রমনের ফলে যে দারুন বিস্ফোরন ঘটে উহার ফলে মন্দিরটি অত্যন্ত ক্ষতিগ্রস্ত হয় তবুও এথেন্সের চর্তূদিকস্থ বিপুল ধ্বংষলীলার মধ্যে অতীত গৌরবের সাক্ষীরুপে মন্দিরটি এখনও দন্ডায়মান আছে।
মসজিদ
১৪৫৬ সালে, অটোমান তুর্কি বাহিনী এথেন্স আক্রমণ করেছিল এবং ফ্লোরেনটাইন সেনাবাহিনীকে অবরোধ করেছিল, যারা ১৪৫৮ সালের জুন পর্যন্ত অ্যাক্রপোলিসকে রক্ষা করে, পরে আত্মসমর্পণ করার পরে। চার্চ হিসাবে ব্যবহারের জন্য তুর্কিরা সংক্ষিপ্ত সময়ের জন্য গ্রীক অর্থোডক্স খ্রিস্টানদের কাছে পার্থাননকে দিয়েছিল। পঞ্চদশ শতাব্দীর সমাপ্তির কিছু আগে পার্থানন মসজিদে পরিণত হয়।
বারবারা স্ট্যানউইক
বারবারা স্ট্যানউইক (Barbara Stanwyck; জন্ম: রুবি ক্যাথরিন স্টিভেন্স; ১৬ জুলাই ১৯০৭ - ২০ জানুয়ারি ১৯৯০) ছিলেন একজন মার্কিন অভিনেত্রী, মডেল ও নৃত্যশিল্পী। ১৯২০-এর দশকে স্বল্পকালব্যাপী কিন্তু সমাদৃত মঞ্চ কর্মজীবনের পর তিনি ৩৮ বছরে হলিউডের ৮৫টি চলচ্চিত্রে অভিনয় করেন এবং পরে টেলিভিশনে অভিনয় করেন। ষাট বছরের কর্মজীবনে তিনি তার শক্তিশালী অভিনয় ও পর্দা উপস্থিতি দিয়ে জনপ্রিয় চলচ্চিত্র ও টেলিভিশন তারকা হয়ে ওঠেন। তিনি সেসিল বি. ডামিল, ফ্রিৎস লাং, ও ফ্রাঙ্ক ক্যাপ্রাদের মত পরিচালকদের প্রিয় অভিনেত্রী ছিলেন।
মাত্র চার বছর বয়সে পিতামাতার মৃত্যুর পর তিনি ও তার ভাই তাদের বড় বোনের আশ্রয়ে লালিত পালিত হন। ১৯৪৪ সালের মধ্যে স্ট্যানউইক মার্কিন যুক্তরাষ্ট্রের সর্বোচ্চ পারিশ্রমিক গ্রহীতা নারী হয়ে ওঠেন। তিনি স্টেলা ডালাস (১৯৩৭), বল অব ফায়ার (১৯৪১), ডাবল ইনডেমনিটি (১৯৪৪), ও সরি, রং নাম্বার (১৯৪৮) চলচ্চিত্রে অভিনয় করে চারবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। টেলিভিশনে কাজের জন্য তিনি তিনটি এমি পুরস্কার অর্জন করেন। তার এমি বিজয়ী কাজগুলো হল দ্য বারবারা স্ট্যানউইক শো (১৯৬১), দ্য বিগ ভ্যালি (১৯৬৬) ও দ্য থর্ন বার্ডস (১৯৮৩)। শেষোক্ত কাজের জন্য তিনি একটি গোল্ডেন গ্লোব পুরস্কারও লাভ করেন।
স্ট্যানউইক ১৯৮২ সালের একাডেমি পুরস্কার আয়োজনে সম্মানসূচক অস্কার এবং ১৯৮৬ সালের গোল্ডেন গ্লোব পুরস্কার আয়োজনে সেসিল বি. ডামিল পুরস্কার লাভ করেন। এছাড়া তিনি কয়েকটি সংগঠন থেকে আজীবন সম্মাননা পুরস্কার লাভ করেন, যার মধ্যে রয়েছে স্ক্রিন অ্যাক্টরস গিল্ড, লস অ্যাঞ্জেলেস ফিল্ম ক্রিটিকস অ্যাসোসিয়েশন (১৯৮১), ফিল্ম সোসাইটি অব লিংকন সেন্টার (১৯৮৬) এবং আমেরিকান ফিল্ম ইনস্টিটিউট (১৯৮৭)। ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়। ১৯৯৯ সালে আমেরিকান ফিল্ম ইনস্টিটিউটের করা ধ্রুপদী মার্কিন চলচ্চিত্রের সেরা নারী তারকা তালিকায় তিনি ১১তম স্থান অধিকার করেন।
প্রারম্ভিক জীবন
বারবারা স্ট্যানউইক ১৯০৭ সালের ১৬ই জুলাই নিউ ইয়র্ক অঙ্গরাজ্যের ব্রুকলিনে জন্মগ্রহণ করেন। তার প্রকৃত নাম রুবি ক্যাথরিন স্টিভেন্স। তার মাতা ক্যাথরিন অ্যান (বিবাহপূর্ব ম্যাকফি) (১৮৭০-১৯১১) এবং পিতা বায়রন ই. স্টিভেন্স (১৮৭২-১৯১৯)। রুবি তার পিতামাতার পঞ্চম ও সর্বকনিষ্ঠ সন্তান। তার পিতা ইংরেজ বংশোদ্ভূত এবং তিনি ম্যাসাচুসেট্‌সের লেনসভিলের অধিবাসী ছিলেন। তার মাতা স্কটিশ বংশোদ্ভূত এবং তিনি নোভা স্কটিয়ার সিডনি থেকে আগত অভিবাসী ছিলেন। রুবির যখন চার বছর বয়স তখন এক মদ্যপ ব্যক্তির গাড়ির আঘাতে তার মায়ের গর্ভপাতজনিত জটিলতায় মৃত্যু হয়। তার মায়ের শেষকৃত্যের দুই সপ্তাহ পরে তার পিতা পানামা খাল খননদলের সাথে যোগ দেন এবং এরপর আর তাকে দেখা যায়নি। রুবি ও তার বড় ভাই ম্যালকম বায়রন স্টিভেন্সকে তার বড় বোন লরা মিলড্রেড (পরবর্তীকালে মিলড্রেড স্মিথ) লালনপালন করেন, মিলড্রেড ৪৫ বছর বয়সে হার্ট অ্যাটাকে মারা যান। মিলড্রেড যখন শোগার্লের কাজ করতে যেতেন, তখন রুবি ও বায়রনকে তাদের আত্মীয়দের বাড়িতে রেখে যেতেন, রুবি সেখান থেকে প্রায়ই পালিয়ে যেতেন।
বর্তনী নকশাকরণ
বর্তনী নকশাকরণ (Circuit design) একটি সাধারণ বৈদ্যুতিক পরিভাষা। এটি দ্বারা একটি সমন্বিত বর্তনীতে পৃথক পৃথক ট্রানজিস্টর বসানোর কাজ থেকে শুরু করে অতিজটিল ও সূক্ষ্ম ইলেকট্রনিক ব্যবস্থা সৃষ্টি প্রক্রিয়াকেও বোঝানো যায়। সরল বৈদ্যুতিক বর্তনীর ক্ষেত্রে নকশাকরণ প্রক্রিয়াটি একজন ব্যক্তিই সম্পাদন করতে পারেন এবং এজন্য কোন পরিকল্পিত বা সুসংগঠিত প্রক্রিয়ার প্রয়োজন হয় না। অন্যদিকে জটিল কোনও বৈদ্যুতিক ব্যবস্থা নকশা করার সময় বহুসংখ্যক নকশাবিদের একটী দল নিয়মানুগ বা পদ্ধতিগত উপায়ে আগান এবং অনেক সময় নিয়ন্ত্রিত কম্পিউটার সিমুলেশনের সাহায্য নেন।
সমন্বিত বর্তনীর স্বয়ংক্রিয় নকশাকরণ প্রক্রিয়াতে “বর্তনী নকশাকরণ” বলতে নকশাকরণ চক্রের সেই ধাপটিকে বোঝায়, যে ধাপে সমন্বিত বর্তনীটির “স্কিম্যাটিক্স”টি (Schematics) উৎপাদিত হয়। সাধারণত এই ধাপটি যুক্তিভিত্তিক নকশাকরণ (logic design) এবং ভৌত নকশাকরণের (physical design) মধ্যবর্তী ধাপ।
হাস্যরসাত্মক ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার
হাস্যরসাত্মক ধারাবাহিকে সেরা অতিথি অভিনেত্রী বিভাগে প্রাইমটাইম এমি পুরস্কার হল একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত বার্ষিক পুরস্কার। প্রাইমটাইম এমি পুরস্কারের অংশ হিসেবে রাত্রীকালীন হাস্যরসাত্মক ধারাবাহিকে অতিথি চরিত্রে অসামান্য অভিনয়ের জন্য অভিনেত্রীদের এই পুরস্কার প্রদান করা হয়।
১৯৮৯ সালের পূর্বে এই বিভাগ কোন নির্দিষ্ট লিঙ্গের ভিত্তিতে বিভক্ত ছিল না। সে সময় নাট্যধর্মী টেলিভিশন ধারাবাহিকের অতিথি অভিনেতা ও অভিনেত্রী উভয়কেই এই পুরস্কার প্রদান করা হয় এবং নাট্যধর্মী ধারাবাহিকে সেরা অতিথি শিল্পী নামে পরিচিত ছিল। ৩৮তম প্রাইমটাইম এমি পুরস্কার আয়োজনে এটি লিঙ্গের ভিত্তিতে বিভক্ত হয় এবং বর্তমান নামে নামকরণ করা হয়। অন্যান্য পুরস্কারের মত "অতিথি" পুরস্কার প্রাইমটাইম এমি পুরস্কার আয়োজনে প্রদান করা হয় না, বরং এটি ক্রিয়েটিভ আর্টস এমি পুরস্কার আয়োজনে প্রদান করা হয়।
১৯৮৯ সালের নাম পরিবর্তন হওয়ার পর থেকে এই বিভাগে ৩১ জন অভিনেত্রীকে পুরস্কৃত করা হয়েছে। ক্লোরিস লিচম্যান এই বিভাগে সর্বাধিক দুটি পুরস্কার অর্জন করেছেন এবং সর্বাধিক আটটি মনোনয়ন লাভ করেছেন। সাম্প্রতিক বিজয়ী মায়া রুডল্ফ স্যাটারডে নাইট লাইভ ধারাবাহিকের জন্য এই পুরস্কার লাভ করেন।
১৯৮০-এর দশক
হাস্যরসাত্মক ধারাবাহিকে সেরা অতিথি অভিনেত্রী
রুক্মী
থাম্ব|[[বলরাম|বলরামের দ্বারা রুক্মীবধ|left]]
হিন্দু মহাকাব্য মহাভারত অনুযায়ী রুক্মী (সংস্কৃত ভাষা: रुक्मी) ছিলেন বিদর্ভের শাসক৷ রুক্মী ছিলেন মহারাজা ভীষ্মকের জ্যেষ্ঠপুত্র এবং রুক্মিণীর জ্যেষ্ঠ ভ্রাতা৷ হরিবংশমে উল্লেখ রয়েছে যে, রুক্মী কিমপুরুষ দ্রুম-এর কাছ থেকে যুদ্ধবিদ্যা সংক্রান্ত কলাকুশল শিক্ষালাভ করেন এবং পরশুরামের থেকে একাধিক দৈবাস্ত্র লাভ করেন৷ শ্রীকৃষ্ণ রুক্মিণীর ইচ্ছা অনুযায়ী তাঁকে বিদর্ভ রাজ্য থেকে অপহরণ করে বিবাহ করেন, যদিও রুক্মী তার ভগিনীর বিবাহ দিতে চেয়েছিলেন চেদীর মহারাজা শিশুপালের সহিত৷ রুক্মিণীকে অপহরণ কালে রুক্মী তাদের পথ আটকালে কৃষ্ণ তাঁকে পরাস্ত করেন কিন্তু কৃৃষ্ণ তাঁকে হত্যা করতে উদ্যত হলে সদ্যবিবাহিতা স্ত্রী রুক্মিণীর অনুরোধে তিনি রুক্মীকে ক্ষমা করে দেন৷ নিজের বিজয় স্বরূপ রুক্মীকে শাস্তি দিতে তিনি রুক্মী মাথা মুণ্ডণ করে দেন৷
কৃষ্ণের এরূপ আচরণে অপমানিত হয়ে রুক্মী আর কখনো বিদর্ভ রাজ্যের রাজধানী কৌণ্ডণ্যপুর (পুরাতন কুণ্ডিণাপুরী) ফেরত যান নি৷ তিনি কুণ্ডিণাপুরীর আরো পশ্চিমে নিজের আরেকটি রাজধানী স্থাপন করেন ভোজকাটাতে (বর্তমান পিম্পরি চিঞ্চওয়াড়) এবং সেখান থেকেই রাজ্য শাসন করা শুরু করেন৷ রুক্মীর কন্যা রুক্মবতী কৃষ্ণের পুত্র তথা নিজ পিসতুতো ভ্রাতা প্রদ্যুম্নকে বিবাহ করেন৷ তাঁদের পুত্রসন্তানের নাম রাখা হয় অনিরুদ্ধ৷
রুক্মী পরবর্তীকালে কৃৃৃষ্ণের মিত্রতা স্বীকার করলেও তার আত্মশ্লাঘার জন্য কৌরবপক্ষের দুর্যোধন বা পাণ্ডবপক্ষের অর্জুন কেউই রুক্মীকে বিশেষ পছন্দ করতেন না৷ উভয় পক্ষেরই অপছন্দ হওয়ার কারণে রুক্মী ও তার বিদর্ভ সেনা কুরুক্ষেত্রের যুদ্ধে কোনো পক্ষেই যোগদান না করে এই যুদ্ধ থেকে দূরে নিরপেক্ষ পরিস্থিতিতে ছিলেন৷
পাশা খেলায় বলরামের সাথে ছলনা করার জন্য বলরামের হাতে রুক্মীর মৃত্যু ঘটে৷
নিটোল পায়ে
নিটোল পায়ে ২০০৬ সালে প্রকাশিত একটি জনপ্রিয় বাংলা পপ সঙ্গীত। বাংলাদেশী সঙ্গীত পরিচালক ফুয়াদ আল মুক্তাদিরের সঙ্গীতায়জনে এই সঙ্গীত বা গানে কণ্ঠ দেন রাজিব রহমান ও ফুয়াদ আল মুক্তাদির নিজেই। গানটি ফুয়াদের সঙ্গীত আয়োজনে করা ইলেক্ট্রনিক রিমিক্স পপ এ্যালবাম ভেরিয়েশন নং ২৫-এর জন্য ধারণ করা হয়েছিল। এই গানের শিরোনাম মীরা দেববর্মণ রচিত, কিংবদন্তি সঙ্গীতজ্ঞ শচীন দেববর্মণের সুর ও কন্ঠে গাওয়া নিটোল পায়ে রিনিক-ঝিনিক পায়েলখানি বাজে হতে নেয়া। এই গানে মীরা দেববর্মণের মূল গীতি হতে প্রথম চার পঙতি ব্যবহার করা হয়েছে। এছাড়াও শচীন দেববর্মণের ' তুমি এসেছিলে পরশু, কাল কেন আসনি ' গানের একটি পঙ্‌ক্তি এই গানে ব্যবহার করা হয়েছে।
পটভূমি
যুক্তরাষ্ট্রে অবস্থানকালে ফুয়াদ 'ভেরিয়েশন নং ২৫' অ্যালবামের সঙ্গীত প্রযোজনা করেন। প্রাথমিকভাবে বেশ কয়েকটি গীতিবিহীন সঙ্গীতায়োজন করা হয়। গীতিবিহীন সুরের উপর নতুন গীতি রচনার উদ্দেশ্যে তিনি যাত্রাপথে সুরগুলি শুনতেন। একবার নিউ জার্সি হতে নিউ ইয়র্কে আসার পথে এই গানের সুরের সাথে পরীক্ষামূলক ভাবে শচীন দেববর্মণের নিটোল পায়ে গানটির কথা মিলিয়ে গাইতে শুরু করেন তখন এই গান 'রিমিক্স' করার ধারণা পান। মূল গানের চার পঙতি ছাড়া বাকি পঙক্তও গুলি নতুন করে রচনা করার পরিকল্পনা করেন। তার অভিপ্রায় অনুযায়ী রাজীব রহমান নতুন গীতি লিখেন। নিউইয়র্কে, ফুয়াদের ব্যক্তিগত স্টুডিওতে গানটি ধারণ করা হয়। প্রাথমিকভাবে পুরো গানটি ফুয়াদের একক কণ্ঠে ধারণ করার পরিকল্পনা ছিল। পরবর্তী গানের প্রথম চার পঙ্‌ক্তি গীতিকার রাজীব রহমানের কণ্ঠে ও বাকী অংশ ফুয়াদ নিজের কণ্ঠে ধারণ করেন।
মুক্তিলাভ ও জনপ্রিয়তা
২০০৬ সালে জি-সিরিজের পরিবেশনায় 'ভেরিয়েশন নং ২৫' এ্যালবামের মাধ্যমে গানটি বাংলাদেশে মুক্তি দেয়া হয়। একই বছর জি-সিরিজ ও আরশী মিউজিক-এর ব্যানারে 'ভেরিয়েশন ২৫' এ্যালবামের ১৩টি গানের সাথে আরো ২টি গান যুক্ত করে 'ভেরিয়েশন ২৫.২' নামে পুনরায় এই গানটি কম্প্যাক্ট ডিস্ক ফরম্যাটে মুক্তি পায়। ঐ অ্যালবামে পুনমের গাওয়া 'নবিনা', বাপ্পা মজুমদারের গাওয়া 'কোন আশ্রয়', অনিলার কন্ঠে 'ডাক দিয়াছেন দয়াল আমারে' গানের রিমিক্স সংস্করণের পাশাপাশি এই গানটি তুমুল জনপ্রিয়তা অর্জন করে। বিভিন্ন কনসার্টে ফুয়াদ ও রাজীব এই গান পরিবেশন করেন। ২০০৭ সালে ফুয়াদের 'বন্য' এ্যালবাম প্রকাশ পায়। জনপ্রিয়তার কারণে 'বন্য' অ্যালবামে এই গানের একটি 'লাইভ' সংস্করণ প্রকাশ করা হয়। ২৭ ডিসেম্বর, ২০১৭ তারিখে জি-সিরিজ তাদের আনুষ্ঠানিক ইউটিউব চ্যানেল হতে গানটির গীতি চিত্র(লিরিক্যাল ভিডিও) অবমুক্ত করে।
উত্তর ইউরোপ
thumb|right|নর্ডীয় দেশগুলির অবস্থান
উত্তর ইউরোপ (Northern Europe) ইউরোপ মহাদেশের উত্তরভাগে অবস্থিত দেশগুলির সামষ্টিক নাম। জাতিসংঘ নিচের দেশ ও অধীনস্থ অঞ্চলগুলিকে উত্তর ইউরোপের অন্তর্গত মনে করে:
উপরের সংজ্ঞানুযায়ী নর্ডীয় রাষ্ট্রগুলি উত্তর ইউরোপের একটি অংশ গঠন করেছে।
অরুন্ধতী ভট্টাচার্য
অরুন্ধতী ভট্টাচার্য হলেন একজন অবসরপ্রাপ্ত ভারতীয় ব্যাংকার এবং ভারতীয় স্টেট ব্যাঙ্কে র প্রাক্তন চেয়ার পার্সন। তিনি ভারতীয় স্টেট ব্যাঙ্ক গ্রুপের প্রথম মহিলা চেয়ার পার্সন ছিলেন। ২০১৬ খ্রিষ্টাব্দে ফোর্বস সংস্থার সমীক্ষায় তিনি বিশ্বের ২৫তম অতি শক্তিশালী মহিলা হিসেবে বিবেচিত হয়েছিলেন। ফরচুন নামে এক প্রখ্যাত সংস্থার বিশ্বের মহান নেতৃত্বের তালিকায় ২৬ নম্বর অর্জন করা তিনি একমাত্র ভারতীয় ছিলেন।
২০১৮ খ্রিষ্টাব্দে তার এক সাক্ষাৎকার নেওয়া হয়; যার শিরোনাম ছিল: "অরুন্ধতী ভট্টাচর্য: দ্য মেকিং অফ এসবিআইজ ফার্স্ট ওম্যান চেয়ার পার্সন", যেটা হার্ভার্ড বিজনেস রিভিউ অ্যাসেন্ড এ প্রকাশিত হয়েছিল।
ব্যক্তিগত জীবন
অরুন্ধতী ভট্টাচার্য কলকাতা শহরে এক বাঙালি পরিবারে জন্মগ্রহণ করেছিলেন। তিনি তার শৈশবকাল অতিবাহিত করেছিলেন ভিলাই শহরে। তার পিতা প্রদ্যোৎ কুমার মুখার্জি বোকারো স্টিল প্ল্যান্ট এ কাজ করতেন। তার মা কল্যাণী মুখার্জি বোকারোতে একজন হোমিওপ্যাথিক চিকিৎসক ছিলেন। তিনি বোকারো সেন্ট জেভিয়ার্স স্কুল থেকে তার স্কুল জীবনের পড়াশোনা সম্পূর্ণ করেন।
প্রথমে কলকাতার লেডি ব্র্যাবোর্ন কলেজ এবং পরবর্তীতে যাদবপুর বিশ্ববিদ্যালয় থেকে তিনি ইংরেজি সাহিত্যে উচ্চশিক্ষা গ্রহণ করেছিলেন। তার স্বামী প্রীতিময় ভট্টাচার্য , হলেন আইআইটি খড়গপুর এর একজন প্রাক্তন প্রফেসর।
কর্মজীবন
অরুন্ধতী ভট্টাচার্য ১৯৭৭ খ্রিষ্টাব্দে ভারতীয় স্টেট ব্যাঙ্কে যোগদান করেন। তিনি হলেন ভারত-কেন্দ্রিক ফরচুন ইন্ডিয়া ৫০০ কোম্পানিকে নেতৃত্বদানকারী প্রথম মহিলা। ১৯৭৭ খ্রিষ্টাব্দে তার ২২ বছর বয়সে তিনি একজন প্রোবেশনারি অফিসার হিসেবে ভারতীয় স্টেট ব্যাঙ্কের কাজে যোগ দিয়েছিলেন। ভারতীয় স্টেট ব্যাঙ্কে ৩৬ বছরের কর্মজীবনে তিনি বিভিন্ন রকম পদ অলংকৃত করেছিলেন; তার মধ্যে আছে: ফরেন এক্সচেঞ্জ, ট্রেজারি, রিটেইল অপারেশন্স, হিউম্যান রিসোর্সেস এবং ইনভেস্টমেন্ট ব্যাংকিং। এছাড়াও অন্যান্য যেসব পদমর্যাদায় তিনি কাজ করেছেন, সেগুলো হল: ব্যাংকের বাণিজ্যিক শাখা - স্টেট ব্যাংক অফ ইন্ডিয়া ক্যাপিটাল মার্কেটস; চিফ জেনারেল ম্যানেজার ইনচার্জ অফ নিউ প্রোজেক্টস। তিনি ভারতীয় স্টেট ব্যাঙ্কের নিউ ইয়র্ক কার্যালয়েও কাজ করেছেন। ব্যাংকের নতুন সব বাণিজ্যিক প্রকল্প চালু করার কাজের সঙ্গেও তিনি ওতপ্রোতভাবে জড়িত ছিলেন; যেমন, এসবিআই জেনারেল ইন্সুরেন্স, এসবিআই কাস্টোডিয়ল সার্ভিসেস, এসবিআই পেনশন ফান্ডস প্রা. লি., এবং এসবিআই ম্যাকয়ারি ইনফ্রাস্ট্রাকচার ফান্ড। প্রতীপ চৌধুরী ২০১৩ খ্রিষ্টাব্দের ৩০ সেপ্টেম্বর ভারতীয় স্টেট ব্যাঙ্কের চেয়ারম্যান পদ থেকে অবসর গ্রহণ করলে অরুন্ধতী ভট্টাচার্য তার স্থলাভিষিক্ত হয়েছিলেন। ব্যাংকের মহিলা কর্মীদের জন্যে তিনি দু-বছর বিশ্রামকালীন ছুটির নিয়ম চালু করেছিলেন, যাতে তারা মাতৃত্বকালীন অথবা বয়স্কদের দেখভালের সুবিধে পান। বিশ্ব নারী দিবসে তিনি ব্যাংকের সকল মহিলা কর্মীকে সার্ভিকাল ক্যান্সার বিরোধী টীকা দেওয়ার ঘোষণা করেছিলেন।
২০১৬ খ্রিষ্টাব্দে ফোর্বস সংস্থার দ্বারা অরুন্ধতী ভট্টাচার্য বিশ্বের ২৫তম অতি শক্তিশালী মহিলা হিসেবে তালিকাভুক্ত হয়েছিলেন, যেটা ছিল এই তালিকায় তার প্রথম নাম অন্তর্ভুক্তি। ওই একই বছরে ফরেন পলিসি ম্যাগাজিন দ্বারা এফপি শীর্ষ বিশ্ব চিন্তাবিদগণএর তালিকায় তার নাম নথিমুক্ত হয়েছিল। ফরচুনের সমীক্ষায় তাকে এশিয়া প্রশান্ত মহাসগরীয় অঞ্চলের ৪র্থ অতি শক্তিশালী মহিলা নামে নথিভুক্ত করা হয়েছিল। ২০১৭ খ্রিষ্টাব্দে ইন্ডিয়া টুডে পত্রিকা ২০১৭ বর্ষের ভারতের ৫০ জন অতি শক্তিশালী মানুষের তালিকায় তাকে ১৯তম স্থান দেওয়া হয়েছিল।
২০১৬ খ্রিষ্টাব্দের অক্টোবরে তার অবসর গ্রহণের সময় নির্ধারিত ছিল, কিন্তু তার কার্যকালের মেয়াদ অক্টোবর ২০১৭ পর্যন্ত বৃদ্ধি মঞ্জুর করা হয়, অভিযুক্তভাবে এসবিআইয়ের পাঁচটা সহযোগী ব্যাংক এবং ভারতীয় মহিলা ব্যাংকের একসঙ্গে মিলিত হওয়া, স্থূল অকর্মক্ষম সম্পদ বাড়িয়ে তোলার (জিএনপিএ) পদ্ধতির ফল হয়েছিল ৭৩ শতাংশ সম্পদ বৃদ্ধি; বর্তমান সরকার ব্যাংকস বোর্ড ব্যুরোর মাধ্যমে এগোনো সঠিক বিবেচনা করেছিল, যারা তার কার্যকালের মেয়াদ বৃদ্ধি করে।
২০১৮ খ্রিষ্টাব্দে তিনি দ্য এশিয়ান অ্যাওয়ার্ডসে বছরের বিজনেস লিডার নামাঙ্কিত হন। ২০১৮ খ্রিষ্টাব্দের ১৭ অক্টোবর থেকে পাঁচ বছরের জন্যে রিলায়েন্স ইন্ডাস্ট্রিজের অ্যাডিশনাল ডাইরেক্টর, 'ইন্ডিপেন্ডেন্ট ডাইরেক্টর' হিসেবে যোগদান করেছেন।
সহীহ ইবনে খুজাইমাহ
সহীহ ইবনে খুযাইমা বা সহীহ ইবনে খুজাইমাহ (صحيح ابن خزيمة) হলো একটি হাদীস গ্রন্থ। ইমাম আবু বকর মুহাম্মদ ইবনে ইসহাক ইবনে খুজায়মাহ (৮৩৭ খ্রিস্টাব্দ/২২৩ হিজরী - ৯৩৩ খ্রিস্টাব্দ/৩১১ হিজরী) এটি রচনা ও সংকলন করেন। হাদীস সংকলনে মাত্র চারটি বই রয়েছে যা 'সহীহ' বা 'সহিহ' শব্দ দিয়ে শুরু হয়েছে আর সহীহ ইবনে খুজাইমা এর মধ্যে একটি। অন্য তিনটি গ্রন্থ হল সহীহ বুখারী, সহীহ মুসলিম ও সহীহ ইবনে হিব্বান।
বিবরণ
মকতাবা শামিলা অনুযায়ী বইটিতে প্রায় তিন হাজার (৩০০০) হাদিস রয়েছে । তাঁর রচনাটি সাধারণত সহীহ ইবনে খুজাইমাহ নামেই পরিচিত। ইবনে হাজারের মতে বইটির আসল শিরোনাম হল কিতাব আল-সহীহ।
বলধা জমিদার বাড়ি
বলধা জমিদার বাড়ি বাংলাদেশ এর গাজীপুর জেলার গাজীপুর সদর উপজেলার বাড়িয়া ইউনিয়নের বলধা গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এটি চৌধুরী বাড়ি নামে বেশ পরিচিত।
ইতিহাস
জমিদার বাড়ির গোড়াপত্তনকারী জমিদার রাজ কিশোর রায় চৌধুরী। তবে কবে নাগাদ এই জমিদার বংশের জমিদারী শুরু হয় তার সঠিক তথ্য জানা যায়নি। তার আমলে বর্তমান গাজীপুর জেলার কাপাসিয়া, শ্রীপুর, কালীগঞ্জ ও গাজীপুর সদর উপজেলার বিভিন্ন এলাকা তার জমিদারীর আওতাভুক্ত ছিল। জমিদার রাজ কিশোর রায় চৌধুরী ছিলেন নিঃসন্তান। তাই তিনি এই জমিদারী টিকে রাখার জন্য হরেন্দ্র নারায়ণ রায় চৌধুরীকে দত্তক নেন। এই জমিদার হরেন্দ্র নারায়ণ রায় চৌধুরীই জমিদার বাড়ির অবকাঠামোতে পরিবর্তন আনেন। অর্থাৎ তার আমলেই জমিদার বাড়ির সকল স্থাপনাগুলি তৈরি করা হয়। তিনি তার জমিদারীর আওতায় শৈলাট, ধনুয়া ও ধামরাই এলাকা অন্তর্ভুক্ত করেন। এছাড়াও তিনি এই জমিদার বাড়ি ছাড়াও ভারতের কলকাতা ও দার্জিলিংয়ে ০২টি করে এবং লৌখনো ও পুরিতে ০১টি করে বাড়ি নির্মাণ করেন। এছাড়াও ঢাকার ওয়ারীতে "কালচার" নামে একটি বাড়ি নির্মাণ করেন। যা এখন "বলধা হাউজ" নামে সকলের কাছে পরিচিত। তিনি তার জমিদারীর সময় অনেক স্মতিচিহ্ন তৈরি করে রেখে যান। তারই হাতে তৈরি করা ঢাকা জেলার ওয়ারি থানার বলধা গার্ডেন। তার জমিদারী এলাকার নামানুসারে এর নাম বলধা গার্ডেন রাখা হয়। ঢাকার তেজগাঁও এলাকায়ও "নিমফ" নামে আরেকটি বাগানবাড়ি তৈরি করেন। এছাড়াও ওয়ারি থানায় ঐসময় একটি জাদুঘর প্রতিষ্ঠা করেছিলেন। যা পরবর্তীতে পাকিস্তান সরকার ঢাকা জাদুঘরে স্থানান্তর করেন।
অবকাঠামো
বাড়িটিতে বসবাসের জন্য ৪০ কক্ষ বিশিষ্ট্য একটি ভবন তৈরি করা হয়। উপসনার জন্য একটি কালীমন্দির তৈরি করা হয়। এছাড়াও বাড়ির আঙ্গিনায় একটি বিশাল দিঘী, মাঠ ও স্কুল প্রতিষ্ঠা করা হয়।
বর্তমান অবস্থা
বাড়িটি এখন পুরোপুরিভাবে ধ্বংস হয়ে গেছে। এখন বাড়ির দেয়ালগুলো ভেঙ্গে গিয়ে ছোট ছোট ইটের ঢিবির মতো ছড়িয়ে ছিটিয়ে পড়ে আছে। পূর্বপাশে প্রায় ২৫০ ফুট লম্বা, ০২ ফুট প্রশস্ত এবং কোথাও ২-৩ আবার কোথাও ৫-৭ ফুট উঁচু একটি দেয়াল বিদ্যমান রয়েছে। তবে জমিদারদের তৈরি করা বিভিন্ন স্থানের স্থাপনাগুলি (বলধা গার্ডেন) এখনো বেশ ভালো অবস্থায় রয়েছে।
গৌরি লঙ্কেশ
গৌরি লঙ্কেশ (ಗೌರಿ ಲಂಕೇಶ್‌; ২৯ জানুয়ারী ১৯৬২ - ৫ সেপ্টেম্বর ২০১৭) ছিলেন একজন ভারতীয় সাংবাদিক. তিনি লংকেশ পত্রিকার সম্পাদক ছিলেন। ৫ ই সেপ্টেম্বর, ২০১৭ তারিখে তার বাড়ির (রাজারাজেশ্বরী নগর, বেঙ্গালুরু) বাইরে অজানা আতাতীয়দের হাতে গুলিবিদ্ধ হন। তার মৃত্যুর সময়, গৌরি ডানপন্থী হিন্দু চরমপন্থীর সমালোচনার জন্য পরিচিত ছিলেন এবং তিনি সমাজের মূলধারায় অনেক নকশালিকে ফিরিয়ে আনতে চেষ্টা করেন, তিনি একটি নকশাল সহানুভূতিশীল ছিলেন।
ব্যক্তিগত জীবন
বিয়ের পাঁচ বছর পর গৌরী এবং চিদানন্দ রাজঘট্টা বিবাহবিচ্ছেদ করেন; তিনি বিচ্ছেদের পর অবিবাহিত ছিলেন। যদিও তিনি একা থাকতেন।
মৃত্যু
৫ সেপ্টেম্বর ২০১৭, গৌরী বেঙ্গালুরুর রাজরাজেশ্বরী নগরে তার বাড়িতে তিনজন অজ্ঞাতপরিচয় ব্যক্তির গুলিবিদ্ধ হয়ে মারা যান। রাত ৮টার দিকে ওই ব্যক্তিরা তাকে লক্ষ্য করে অন্তত সাতটি গুলি করে। যখন তিনি তার অফিস থেকে ফিরে তার বাড়ির প্রধান দরজা খুলছিলেন। তিনটি গুলি গৌরীর মাথা, ঘাড় ও বুকে বিদ্ধ হয়, ফলে ঘটনাস্থলেই তার মৃত্যু হয়।
আন্না
আন্না (জন্ম ২৯ এপ্রিল) হচ্ছেন একজন সাবেক বাংলাদেশী চলচ্চিত্র অভিনেত্রী, নৃত্যশিল্পী ও প্রযোজক। তিনি ২০০৬ সালে বিনোদন বিচিত্রা ফটোসুন্দরী প্রতিযোগিতায় রানার্সআপ হন। এরপর ২০০৭ সালে শাকিব খান অভিনীত এফআই মানিকের মায়ের হাতে বেহেস্তের চাবি চলচ্চিত্রের মাধ্যমে চলচ্চিত্র শিল্পে অভিষেক ঘটে তার।
কর্মজীবন
আন্না ২০০৭ সালে শাকিব খান অভিনীত এফ আই মানিকের মায়ের হাতে বেহেস্তের চাবি চলচ্চিত্রের মাধ্যমে চলচ্চিত্র শিল্পে অভিষেক ঘটান। এরপর তিনি প্রায় অর্ধশত চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রের মধ্যে রয়েছে পিতা মাতার আমানত, মা বাবা আর সন্তান, জীবন যুদ্ধ, সমাধি, মনের ঘরে বসত করে, সন্তান আমার অহংকার, পাঁচ টাকার প্রেম, স্বামী হারা সুন্দরী, তুমি আমার স্বামী, বাজাও বিয়ের বাজনা ইত্যাদি।
টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা ‘পাঁচ-উইকেট অর্জন’ নামে পরিচিত পায়। পাঁচ-উইকেট অর্জনকে ‘ফাইভ-ফর’ বা ‘ফিফার’ নামেও ডাকা হয়ে থাকে। টেস্ট ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে। ১৭ মার্চ, ২০১৯ তারিখ পর্যন্ত টেস্ট ক্রিকেট অভিষেকে বিশ্বের ১৫৪ জন ক্রিকেটার পাঁচ-উইকেট অর্জন করতে পেরেছেন।
মার্চ, ২০১৯ সাল পর্যন্ত সর্বমোট নয়জন নিউজিল্যান্ডীয় ক্রিকেটার তাদের টেস্ট ক্রিকেট অভিষেকে পাঁচ-উইকেট লাভের গৌরবগাঁথা রচনা করেছেন। ঐ পাঁচ-উইকেটগুলো ছয়টি পৃথক দেশের বিপক্ষে এসেছে। ইংল্যান্ডের বিপক্ষে তিনবার, পাকিস্তানের বিপক্ষে দুইবার এবং ভারত, দক্ষিণ আফ্রিকা, শ্রীলঙ্কা ও জিম্বাবুয়ের বিপক্ষে একবার হয়। তন্মধ্যে, নিউজিল্যান্ড দল চারবার বিজয়ী হয়, তিনবার ড্র ও দুইবার পরাজয়বরণ করে।  নয়টি ভিন্ন মাঠে খেলোয়াড়ের এ কীর্তি গড়েন। ছয়বারই নিউজিল্যান্ডের বাইরে হয়। সাম্প্রতিককালের পাঁচ-উইকেট লাভ হয়েছে আবুধাবির শেখ জায়েদ ক্রিকেট স্টেডিয়ামে।
প্রথম নিউজিল্যান্ডীয় বোলার হিসেবে ফেন ক্রেসওয়েল এ সম্মাননায় অভিষিক্ত হন। ১৯৪৯ সালে ওভালে স্বাগতিক ইংল্যান্ডের বিপক্ষে নিজের অভিষেক টেস্টে তার এই ফিফারটি এসেছে। তিনি ১৬৮ রান খরচায় ছয় উইকেট তুলে নিয়েছিলেন। এছাড়াও, ক্রেসওয়েল, অ্যালেক্স মইর ও কলিন ডি গ্র্যান্ডহোম - এ তিন নিউজিল্যান্ডীয় প্রত্যেকেই তাদের অভিষেক টেস্টে ছয় উইকেট পেয়েছিলেন। গ্র্যান্ডহোমের সংগৃহীত ৬/৪১ যে-কোন নিউজিল্যান্ডীয় বোলারের অভিষেক টেস্টে সেরা বোলিং পরিসংখ্যান। ২০১৬ সালে হ্যাগলে ওভালে সফরকারী পাকিস্তানের বিপক্ষে অনুষ্ঠিত প্রথম টেস্টে এ কীর্তিগাঁথা রচনা করেন। তিনি খেলায় সর্বমোট ৬৪ রান খরচায় সাত উইকেট পেয়েছিলেন। এটিই যে-কোন নিউজিল্যান্ডীয় খেলোয়াড়ের টেস্ট অভিষেকে সেরা। এছাড়াও, গ্র্যান্ডহোম ও এজাজ প্যাটেল একমাত্র খেলোয়াড় হিসেবে টেস্ট অভিষেকে ম্যান অব দ্য ম্যাচের পুরস্কার পেয়েছেন। বোলারদের মধ্যে ব্রুস টেলর একমাত্র খেলোয়াড় হিসেবে টেস্ট অভিষেকে অল-রাউন্ডারের কীর্তি গড়েন। ১৯৬৪-৬৫ মৌসুমে কোলকাতার ইডেন গার্ডেন্সে ভারতের বিপক্ষে ১০৫ রান ও ৫/৮৬ পান।
অন্য পাঁচজন খেলোয়াড় তাদের টেস্ট অভিষেকে পাঁচ-উইকেট পেয়েছেন। সর্বশেষ ক্রিকেটার হিসেবে রয়েছেন গ্র্যান্ডহোম। নভেম্বর, ২০১৬ সালে সফরকারী পাকিস্তানের বিপক্ষে ক্রাইস্টচার্চের হ্যাগলে ওভালে তিনি ৬/৪১ পেয়েছিলেন। অন্যান্য বোলারদের মধ্যে পল ওয়াইজম্যান সেরা মিতব্যয়ী বোলিং করেন ওভারপ্রতি ১.৭৫ রান দিয়ে ও টিম সাউদি সেরা স্ট্রাইক রেটের অধিকারী।. সাম্প্রতিককালে নভেম্বর, ২০১৮ সালে এ কৃতিত্বের অংশীদার হয়েছেন এজাজ প্যাটেল। একমাত্র স্পিন বোলার হিসেবে রয়েছেন - অ্যালেক্স মইর, পল ওয়াইজম্যান ও এজাজ প্যাটেল। বাদ-বাকী ছয়জনই ফাস্ট বোলার।
সু গার্ডনার
সু গার্ডনার (জন্মঃ ১১ মে, ১৯৬৭ ) হচ্ছেন একজন কানাডিয়ান সাংবাদিক অলাভজনক ও ব্যবসায়ী নির্বাহী। তিনি ডিসেম্বর ২০০৭ থেকে মে ২০১৪ পর্যন্ত উইকিমিডিয়া ফাউন্ডেশনের নির্বাহী পরিচালক ছিলেন। তিনি এর পূর্বে কানাডিয়ান ব্রডকাস্টিং করপোরেশনের ওয়েবসাইট এবং অনলাইন নিউজ আউটলেটের পরিচালক ছিলেন। ফোর্বস ম্যাগাজিন অনুযায়ী তিনি ২০১২ সালে সারা পৃথিবীতে ৭০তম ক্ষমতাবান নারী হিসেবে স্বীকৃতি পান। এটা বিশেষভাবে উল্লেখযোগ্য যে, তিনি স্টপ অনলাইন পাইরেসি অ্যাক্টের প্রতিবাদে সারা দিন উইকিপিডিয়া ব্ল্যাকআউট পরিচালনা করেছিলেন।
জীবন এবং সাংবাদিকতা পেশা
গার্নার কানাডার অন্টারিওর পোর্ট হোপে বেড়ে উঠেন এবং তিনি ছিলেন একজন অ্যাংলিকান মিনিস্টার এবং স্কুল অধ্যক্ষের কন্যা। তিনি রাইয়ারসান বিশ্ববিদ্যালয় থেকে সাংবাদিকতার উপর ডিগ্রী গ্রহণ করেন। ১৯৯০ সালে তিনি অ্যাজ ইট হ্যাপেনস (As It Happens) অনুষ্ঠানের মধ্য দিয়ে কানাডিয়ান ব্রডকাস্টিং করপোরেশনে তার পেশা জীবন শুরু করেন। তিনি সিবিসি রেডিওর (CBC Radio) সাম্প্রতিক বিষয় এবং নিউজওয়ার্ল্ড ইন্টারন্যাশনালে (Newsworld International) এক যুগেরও বেশি সময় ধরে প্রযোজক, প্রতিবেদক এবং ডকুমেন্টারি মেকার হিসেবে কাজ করেছেন পপ কালচার এবং সামাজিক ইস্যু সমূহ কেন্দ্রীভূত করে।
উইকিমিডিয়া এবং সাম্প্রতিক কাজ
২০০৭ সালের মে মাসে গার্ডনার সিবিসি ত্যাগ করেন এবং এর পরেই উইকিমিডিয়া ফাউন্ডেশনের অপারেশনস এবং গভার্নেন্সের উপর বিশেষ উপদেষ্টা হিসেবে কনসাল্টিং শুরু করেন।
২০০৭ সালের ডিসেম্বরে তাকে ফাউন্ডেশনের নির্বাহী পরিচালক হিসেবে নেয়া হয়। পরবর্তি দুই বছর তিনি কর্মচারী ও তহবিল সংগ্রহ টিমের বৃদ্ধি তত্ত্বাবধান করেন এবং ফ্লোরিডার টাম্পা থেকে সান ফ্রান্সিস্কোতে কার্যালয় স্থানান্তর করেন।
২০০৯ সালের অক্টোবরে হাফিংটন পোস্টে Media game changers of the years এ দশ জনের একজন হিসেবে তার নাম ঘোষণা করা হয় উইকিমিডিয়ার কাজে নতুন মিডিয়ার উপর প্রভাবের জন্য।
২০১২ সালের জানুয়ারিতে উইকিমিডিয়া যখন তার বাৎসরিক তহবিলের লক্ষ্য অর্জন করেন তখন গার্ডনারকে অল্প সময়ের জন্য প্রতি পৃষ্ঠার উপরে তার ছবি ও ধন্যবাদ জ্ঞাপক পত্রের (Thank you letter) লিঙ্কসহ দেখা যায়।
হলদিয়া রেলওয়ে স্টেশন
হলদিয়া রেলওয়ে স্টেশন  হল পাঁশকুড়া-হলদিয়া লাইনের একটি টার্মিনাল রেলওয়ে স্টেশন এবং এটি ভারতীয় রাজ্য পশ্চিমবঙ্গের পূর্ব মেদিনীপুর জেলায় অবস্থিত। এটি হলদিয়া শিল্প এলাকার রেল পরিষেবা প্রদান করে।
ইতিহাস
হাওড়া-খড়গপুর লাইন টি ১৮৬৫ সালে চালু হয়েছিল।
১৯৮৬ সালে পাঁশকুড়া-দুর্গাচক লাইনটি চালু হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত হয়েছিল।
বৈদ্যুতীকরণ
হাওড়া-খড়গপুর লাইন টি ১৯৬৭-৬৯ সালে বিদ্যুতায়িত হয়। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
নতুন রেলপথ
ভারতীয় রেল হাওড়া-হলদিয়া রেলপথের তুলনায় ৭০ কিলোমিটারেরও কম দূরত্বে শিয়ালদার সঙ্গে হলদিয়ার সাথে একটি নতুন লাইন স্থাপন করার প্রস্তাব দেয়।
পরিবহণ (তাপ)
যে পদ্ধতিতে পদার্থের অণুগুলো তাদের নিজস্ব স্থান পরিবর্তন না করে শুধু স্পন্দনের মাধ্যমে এক অণু তার পার্শ্ববর্তী অণুকে তাপ প্রদান করে পদার্থের উষ্ণতর অংশ থেকে শীতলতর অংশে তাপ সঞ্চালিত করে সেই পদ্ধতিকে পরিবহন বলে। তাপ পরিবহনের জন্য জড় মাধ্যমের প্রয়োজন। এ পদ্ধতিতে পদর্থের উষ্ণতর অণুগুলো তাপ গ্রহণ করে নিজের অবস্থানে থেকে স্পন্দিত হতে থাকে। এ স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে, সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। যে মাধ্যমের অণুগুলো যত বেশি সুদৃড় সেখানে পরিবহন তত বেশি হয়ে থাকে। কঠিন পদার্থের মধ্যদিয়ে তাপের পরিবহন সবচেয়ে বেশি হয়, তরলে তার চেয়ে কম, বায়বীয় পদার্থে অত্যন্ত কম এবং শূণ্যস্থানে কোন পরবহণ হয় না। যেমন- একটি ধাতব দণ্ডের এক প্রান্ত আগুনে অন্য প্রান্ত হাতে ধরে রাখলে কিছুকক্ষণ পরেই হাতে বেশ গরম বোধ হয়। দণ্ডের যে প্রান্ত আগুনের মধ্যে আছে সেই অংশের অণুগুলো আগুন থেকে তাপ গ্রহণ করে নিজের অবস্থানে থেকে স্পন্দিত হতে থাকে। এই স্পন্দনের মাধ্যমে উত্তপ্ত অণুগুলো পার্শ্ববর্তী শীতল অণুগুলোকে তাপ প্রদান করে। সেগুলো উত্তপ্ত হয়ে আবার তাদের পার্শ্ববর্তী অণুগুলোতে তাপ সঞ্চালিত করে। এভাবে তাপ দণ্ডের উষ্ণতর অংশ থেকে শীতলতর অংশে সঞ্চালিত হওয়ার পদ্ধতিই পরিবহন।
তথ্যসূত্র
মাধ্যমিক পদার্থবিজ্ঞান বই (অধ্যায়-১১; পৃষ্ঠা-১৫৮)
নুসহাবাদ জামে মসজিদ
নুশাবাদের জামে মসজিদ কাজার রাজবংশের আগ পর্যন্ত সেলযুক রাজবংশ এর সাথে সম্পর্কিত ছিল। এটি এসফাহান প্রদেশ এর নুশাবাদে অবস্থিত।
মমতা পূজারী
ডান|থাম্ব| ২০১০ সালে মমতা পূজারী মমতা পূজারি (জন্ম ১৯৮৬) একজন ভারতীয় পেশাদার আন্তর্জাতিক কাবাডি খেলোয়াড়। তিনি ভারতীয় মহিলা কাবাডি দলের প্রাক্তন অধিনায়ক এবং কর্ণাটক সরকারের দ্বিতীয় সর্বোচ্চ পুরস্কার রাজজ্যোৎসব প্রশস্তিতে ভূষিত হয়েছেন। কাবাডিতে তাঁর কৃতিত্বের স্বীকৃতিস্বরূপ, ২০১৪ সালের ২রা সেপ্টেম্বর, রাষ্ট্রপতি প্রণব মুখার্জি তাঁকে অর্জুন পুরস্কারে ভূষিত করেন।
কর্মজীবন
তাঁর স্কুল জীবনকালে তিনি সক্রিয়ভাবে ভলিবল, শট-পুট এবং কাবাডির মতো খেলাধুলায় জড়িত ছিলেন। কিন্তু কাবাডির প্রতি আবেগ ছিল সিদ্ধান্তমূলক। তিরুনেলভেলিতে অনুষ্ঠিত আন্তর্জাতিক ম্যাচে ম্যাঙ্গালোর বিশ্ববিদ্যালয়ের প্রতিনিধিত্ব করার সময় থেকে তিনি কাবাডিতে পুরস্কার জিততে শুরু করেন। সেখানে তিনি স্বর্ণপদক জিতেছিলেন। তিনি হিঙ্গাত এবং দাদারে অনুষ্ঠিত উন্মুক্ত কাবাডি টুর্নামেন্টেও পদক জিতেছিলেন। যে ভারতীয় কাবাডি দলটি ২০০৬ সালে কলম্বোতে অনুষ্ঠিত দক্ষিণ এশিয়া গেমসে সোনা জিতেছিল, মমতা সেই দলের অংশ ছিলেন।
পদকের তালিকা
আন্তর্জাতিক:
জাতীয়:
তাঁর অন্যান্য অর্জনের মধ্যে রয়েছে পদক
ভারতীয় মহিলা কাবাডি দলের অধিনায়ক হিসাবে, ২০১২ সালের বিশ্বকাপে কাবাডির উদ্বোধনীতে, তিনি নিজের দলকে ফাইনালে জয়ের দিকে নিয়ে যান।
টাইরিক মিচেল
টাইরিক কুয়ান মিচেল (Tyrick Mitchell, ; জন্ম: ১ সেপ্টেম্বর ১৯৯৯; টাইরিক মিচেল নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ক্রিস্টাল প্যালেস এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
টাইরিক ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
টাইরিক কুয়ান মিচেল ১৯৯৯ সালের ১লা সেপ্টেম্বর তারিখে ইংল্যান্ডের ব্রেন্টে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০২২ সালের ২৬শে মার্চ তারিখে, ২২ বছর, ৬ মাস ও ২৫ দিন বয়সে, বাম পায়ে ফুটবল খেলায় পারদর্শী টাইরিক সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৬১তম মিনিটে রক্ষণভাগের খেলোয়াড় লুক শের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইংল্যান্ড ২–১ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে টাইরিক সর্বমোট ২ ম্যাচে অংশগ্রহণ করেছেন।
প্রধানমন্ত্রী জনধন যোজনা
প্রধানমন্ত্রী জন ধন যোজনা হলো একটি কেন্দ্রীয় সরকারের যোজনা। ভারতের বর্তমান প্রধানমন্ত্রী নরেন্দ্র মোদি ২০১৪ সালের ২৮শে আগস্ট এই যোজনা শুরু করেছিলেন। ভারতের অধিক সংখ্যক জনগণের কাছে ব্যাঙ্কিং সুবিধা পৌঁছে দেওয়ার জন্যই এই যোজনা শুরু করা হয়েছিল। প্রধানমন্ত্রী জন-ধন যোজনা মাধ্যমে একজন ভারতীয় নাগরিক কোনো টাকা পয়সা জমা দেওয়া ছাড়াই শুধুমাত্র কিছু নথিপত্র জমা দিয়ে ব্যাঙ্কে খাতা খুলতে পারবেন। ব্যাংকে খাতা খোলা ছাড়াও প্রধানমন্ত্রী জন-ধন যোজনার মাধ্যমে একজন ভারতীয় নাগরিক বিভিন্ন ধরনের সুবিধা পেয়ে থাকেন।। এই যোজনার মাধ্যমে যে খাতা খোলা হয়, তাতে কোনো ব্যালেন্স রাখার প্রয়োজন হয়না। তবে যদি কোনো গ্রাহক নিজের খাতায় ব্যালেন্স রাখতে চান,তাহলে তিনি সেটা অবশ্যই করতে পারবেন।
এটিএম কার্ড
অন্যান্য সাধারন অ্যাকাউন্ট করলে যেমন এটিএম কার্ড দেওয়া হয়, সেরকম ভাবেই প্রধানমন্ত্রী জন-ধন যোজনা অ্যাকাউন্টেও গ্রাহককে এটিএম কার্ড দেওয়া হয়।। সেই এটিএম কার্ড অন্যান্য এটিএম কার্ডের মতোই যেকোনো এটিএম মেশিনে ব্যবহার করা যাবে। জন-ধন যোজনা অ্যাকাউন্টে মোবাইল ব্যাঙ্কিং এর সুবিধা থাকায় প্রত্যেকটি লেনদেনের তথ্য এসএমএসের মাধ্যমে অ্যাকাউন্ট হোল্ডারের ফোনে দিয়ে দেওয়া হয়।। এতে প্রতিটা লেনদেনের তথ্য অ্যাকাউন্ট ফোল্ডারের জানা থাকে। ফলে কখনো যদি একাউন্ট থেকে বিনা কারণে ব্যালেন্স কেটে নেওয়া হয়,তাহলে একাউন্ট হোল্ডার দ্রুত ব্যাংকে গিয়ে তার বিরুদ্ধে অভিযোগ জানাতে পারেন।
সুদ
অন্যান্য ব্যাঙ্ক অ্যাকাউন্টের মতো প্রধানমন্ত্রী জন-ধন যোজনা অ্যাকাউন্টেও টাকা জমা দিয়ে ভালো সুদ পাওয়া যায়। এক্ষেত্রে এফ.ডি- তেও টাকা রাখা যাবে। প্রধানমন্ত্রী জন-ধন যোজনা অ্যাকাউন্টে জমা টাকায় ৪% হারে সুদ দেওয়া হয়।
লেন-দেন সংক্রান্ত সুবিধা
অন্যান্য সাধারণ অ্যাকাউন্টের মতোই জনধন অ্যাকাউন্টেও যেকোনো জায়গায় টাকা যেমন পাঠাতে পাঠানো যাবে, ঠিক তেমনই অ্যাকাউন্ট হোল্ডারও অন্য যেকোনো অ্যাকাউন্টে টাকা পাঠাতে পারবেন। এই অ্যাকাউন্টে প্রতি মাসে ৪ বার এবং সর্বোচ্চ ১০ হাজার টাকা পর্যন্ত তোলা যাবে। যদি অ্যাকাউন্ট ৬ মাস পুরোনো হয়ে যায়, তাহলে অ্যাকাউন্ট হোল্ডারকে অতিরিক্ত ১০ হাজার টাকা তোলার সুবিধাও দেওয়া হয়।। তবে সেই অতিরিক্ত ১০ হাজার টাকা তুলতে হলে কিছু সুদ কেটে নেওয়া হবে।। জন-ধন অ্যাকাউন্টে বার্ষিক ১ লক্ষের বেশি জমা করা যাবেনা। এছাড়াও একক সময়ে অ্যাকাউন্টে সর্বোচ্চ ৫০ হাজার টাকাই রাখা যাবে।
বীমা
প্রধানমন্ত্রী জন ধন অ্যাকাউন্টের সবথেকে বড় সুবিধা হলো- এই অ্যাকাউন্ট খুললে অ্যাকাউন্ট হোল্ডারকে সর্বোচ্চ ২ লক্ষ টাকার দুর্ঘটনা বীমা দেওয়া হয়। যদি কখনো দুর্ভাগ্যবশত অ্যাকাউন্ট হোল্ডার কোনো দুর্ঘটনাশিকার হন এবং তাতে অ্যাকাউন্ট হোল্ডারের কোনো অঙ্গহানি হয়, তাহলে তাকে এক লক্ষ টাকা দেওয়া হয়। অপরপক্ষে যদি অ্যাকাউন্ট হোল্ডারের মৃত্যু ঘটে, তাহলে অ্যাকাউন্ট হোল্ডারের পরিবারকে দুই লক্ষ টাকা দুর্ঘটনা বীমা দেওয়া হয়। তবে জন-ধন অ্যাকাউন্টের দুর্ঘটনা বীমার টাকা তখনই পাওয়া যাবে যদি দুর্ঘটনা ঘটার আগে ৯০ দিনের মধ্যে কোনো আর্থিক ও অ-আর্থিক লেনদেন করা হয়।
অ্যাকাউন্ট খোলার নিয়ম
ভারতের যেকোনো ব্যাঙ্কের শাখায় প্রধানমন্ত্রী জন-ধন অ্যাকাউন্ট খোলা যাবে। এক্ষেত্রে সরাসরি ব্যাঙ্ক না গিয়েও, ব্যবসায়িক সংবাদদাতা দের মাধ্যমেও জন ধন অ্যাকাউন্ট খোলা যাবে। দেশের বেশিরভাগ জন-ধন অ্যাকাউন্ট তাদের মাধ্যমেই খোলা হয়েছে। ১০ বছর পূর্ণ হয়েছে, এমন যেকোনো ভারতীয় নাগরিক জন-ধন অ্যাকাউন্ট খুলতে পারবেন।
নথিপত্র
প্রধানমন্ত্রী জন-ধন অ্যাকাউন্ট খোলার জন্য শুধুমাত্র আধার কার্ড প্রয়োজন। যদি কারোর আধার কার্ড না থাকে, তাহলে সে প্যান কার্ড, ড্রাইভিং লাইসেন্স, পাসপোর্ট বা এই ধরনের অন্যান্য ডকুমেন্টসের সাহায্যে জন-ধন অ্যাকাউন্ট খুলতে পারবে।
হৃতিক রোশন
হৃতিক রোশন (পাঞ্জাবি: ਰਿਤੀਕ ਰੋਸ਼ਨ,, জন্ম: ১০ জানুয়ারি, ১৯৭৪) হলেন একজন ভারতীয় অভিনেতা। তিনি বলিউড চলচ্চিত্রে অভিনয় করেন। চলচ্চিত্র পরিচালক রাকেশ রোশনের পুত্র হৃতিক বিভিন্ন ধরনের চরিত্রে অভিনয় করেছেন এবং এক দক্ষ নৃত্যশিল্পী হিসেবেও খ্যাতি অর্জন করেছেন। তিনি ভারতের সর্বোচ্চ পারিশ্রমিক-প্রাপ্ত অভিনেতাদের অন্যতম। ছ’টি ফিল্মফেয়ার পুরস্কারসহ বহু পুরস্কার জয় করেছেন হৃতিক। হৃতিক সর্বাধিক জনপ্রিয় ভারতীয় সেলিব্রিটিদের মধ্যে অন্যতম এবং ২০১২ সালে তার আয় ও জনপ্রিয়তার ভিত্তিতে ফোর্বস সাময়িকীর ১০০ ভারতীয় তারকার তালিকায় তার নাম ওঠে আসে। এছাড়া ২০১৯ সালে যুক্তরাষ্ট্রভিত্তিক একটি এজেন্সির জরিপে তিনি বিশ্বের সবচেয়ে হ্যান্ডসাম পুরুষ হিসেবে খ্যাতি অর্জন করেন।